OpenLLM-France/wikimedia huggingface dataset:
# Aida Toledo

Aida Toledo (Guatemalako Hiria, 1952) guatemaldar poeta eta literaturan aditua da.

## Biografia

1985ean Guatemalako San Carlos Unibertsitatean irakasle graduatu zen, eta lau urte geroago literaturan lizentziatu zen. Ondoren, Pittsburgheko Unibertsitatera joan zen eta bertan maisutza (1997) eta doktoretza (2001) lortu zituen literatura eta kultura latinoamerikarrean. Bere ibilbide akademikoan Estatu Batuetako, Mexikoko eta Guatemalako unibertsitateetan ikertu eta irakatsi du.
Haren lan kritikoak literatura, arteak eta kultura latinoamerikarra barnebildu ditu, eta arreta berezia jarri du genero-ikasketetan eta emakumeen idazketan.

## Obrak

Toledoren argitalpenak anitzak dira: artikulu akademikoak, poesia- eta fikzio-bildumak ditu:

### Lan akademikoak

* 1999: En la mansa oscuridad blanca de la cumbre, Miguel Ángel Asturiasen obra aztertzen duena
* 2001: Vocación de herejes, Guatemalako literatura garaikideari buruzko hausnarketa
* 2004: Desde la zona abierta, Ana María Rodasen obra aztertzen duena
* 2008: Otra vez Gómez Carrillo

### Poesia-bildumak

* 1990: Brutal batalla de silencios
* 1994: Realidad más extraña que el sueño.
* 1997: Cuando Pittsburgh no cesa de ser Pittsburgh
* 1998: Bondades de la cibernética
* 2006: Con la lengua pegada al paladar
* 2010: Un hoy que parece estatua

### Istorio laburrak

* 2001: Pezóculos

## Sariak eta Aitortzak

* 1992an, Central American Permanent Contest, 15. edizioa
* 2003an, Quetzaltenangoko Literatura Hispanoamerikarraren Lehiaketa 66. edizioan.

## Erreferentziak

* 1 2 Taylor & Francis. (9 de febrero de 2014). Latin American Women Writers: An Encyclopedia. .
* ↑ TuscaloosaNews.com. (21 de octubre de 2003). UA assistant professor wins award for poetry. .
* ↑ Teatro de la Luna. (18 de marzo de 2015). Aida Toledo. .

## Kanpo estekak

* Datuak: Q19665902
# Aida Etxebarria

Aida Etxebarria (Galdakao, 1995eko martxoaren 23a) boleibol-jokalaria da, hartzaile postuan jokatzen duena. 2017/2018ko denboralditik aurrerantzean Emakumezkoen Espainiako Boleibol Ligan aritzen den Haro Rioja Voley taldean jokatuko du.
Horrez gain, hondartza-boleian ere aritzen da. Nerea Izagirre taldekide zuela, 19 urtez azpiko Espainiako txapelketa irabazi zuen bi alditan: 2012an eta 2013an.

## Taldeak
### Boleibolean

* 2017 - : Haro Rioja Vóley

## Palmaresa
### Hondartza-boleian

* 19 urtez azpiko Espainiako txapelduna: 2012an eta 2013an.

## Kanpo estekak

* Datuak: Q37770072
# Aida de la Fuenteren monumentua

Aida de la Fuenteren monumentua, Oviedoko (Asturiasko printzerria, Espainia) San Pedro de los Arcos parkean kokatua, Espainiako hiri horretako kaleak apaintzen dituzten ehun bat hiri-eskulturetako bat da.
Hiriko paisaia eskulturaz apainduta dago, oro har oroitzapenezko monumentuz, hasiera batean garrantzi berezia zuten pertsonaiei eskainiak, eta . mendearen bukaeratik arte hutsez sortutakoak.
Eskultura, brontzez egina, Félix Alonso Arenak egin zuen eta 1997koa da. Herri-harpidetzaz eraiki zen obra hori, 1934ko urriko Asturiasko Iraultza gogoratzeko asmoz, Aida Lafuenteren (1918-1934) irudi ezagunaren bidez, «Arrosa Gorria» izenarekin ezaguna zena.
Harrizko monolito bat da, erdialdean eta zeharka goi-erliebez egindako Asturiasko mapa bat dauka «1934ko urriko iraultza» legenda aurkezten duena. Dena osatzeko, goian brontzezko medailoi bat dago, Aida Lafuenteren erliebezko aurpegiarekin.

## Erreferentziak

* ↑ Asturias, Oviedo ›. «Escultura «Aida de la Fuente»» www.vivirasturias.com.
* 1 2 3 Copia archivada. .
* ↑ Copia archivada. .
* ↑ Copia archivada. .
* ↑ Escultura pública de Oviedo (selección, catalogación y textos de Adolfo Casaprima Collera, fotos de Nardo Villaboy), edit. Ayuntamiento de Oviedo, año 2001.

## Bibliografia

* (Gaztelaniaz) Peñalver, Xabier. (2022). «Revolución, resistencia y memoria - Xabier Peñalver Iribarren» www.txalaparta.eus ISBN 978-84-18252-95-2

## Ikus, gainera

* Federico García Lorcaren Etxe Museoa

## Kanpo estekak

* Datuak: Q17518516
* Multimedia: Monumento a Aida de la Fuente, Oviedo / Q17518516
# Aida Folch

Aida Benítez Folch (Reus, Tarragona, 1986ko azaroak 24) kataluniar aktorea da.

## Biografia

Aida Folch Tarragonako probintziako Reus hirian jaio zen 1986ko azaroak 24an. Txikitatik ikasi zuen antzerkia Llop's teatre izeneko konpainia batean eskolaz kanpoko aktibitate bezala. Larunbatetan ere antzezpena ikasten zuen Reusko El Centre de Lecturan. Han jakin zuen bere pasioa antzeztea zela. 1998an publizitate agentzia batean izena eman zuen, non Reusetik Bartzelonara bidaiatzen zuen telebistako iragarkietarako castingak egiten, baina bere lehen aukera 2000n iritsi zitzaion estatu guztiko 3000 neskatxaren artean Fernando Trueba oscar sarituaren El embrujo de Shanghai filma protagonizatzeko aukeratua izan zen. Aidak 14 urte baino ez zituen une horretan. Hilabete batzuk beranduago, bere lehen filma amaitu ondoren, Fernando León de Aranoak (Familia, Barrio) honek ere sari ugari jaso zituen Los lunes al sol filmerako aukeratu zuen, non protagonismoa Javier Bardemekin konpartitu zuen beste batzuen artean. Bere lehen bi filmak izan ziren 2001eko Goya Sarietako filmerik sarituenak. Ondoren Aquitania, La mirada violeta, Fin de curso, Salvador, 'Las vidas de Celia, 25 kilates, Henri 4 eta Mi universo en minúsculas iritsi ziren. Con el 10 en la espalda, Inocentes, No estás sola, Morir en 3 actes edo Volveremos bezalako telefilmeetan ere lan egin zuen.
Baina Cuéntame cómo pasó telesail arrakastatsuan eman zen ezagutzera, Françoisen papera eginez.
Atzerrian ere lan egin du, Henri 4 superprodukzio historikoan, Jo Baierren alemaniar filma dena, eta Mi universo en minúsculas mexikar ekoizpenean.
2012an El artista y la modelo protagonizatu zuen, Fernando Truebarena, osorik frantsesez filmatutakoa et non Jean Rochefort eta Claudia Cardinalerekin lan egiten duen.

## Filmografia

* El embrujo de Shanghai (2002)
* Los lunes al sol (2002)
* La mirada violeta (2004)
* Fin de curso (2005)
* Aquitania (2005)
* Salvador (Puig Antich) (2006)
* Las vidas de Celia (2006)
* 25 kilates (2009)
* Henri 4 (2010)
* Mi universo en minúsculas (2011)
* El artista y la modelo (2012)
* El amor no es lo que era (2013)
* Fuego (2014)
* Incidencias (2015)
* La reina de España (2016)

## Kanpo estekak

(Katalanez)(Gaztelaniaz)Webgune ofiziala
* Datuak: Q3448721
* Multimedia: Aida Folch / Q3448721
# Alfonso Feijoo

Alfonso Feijoo García (Donostia, 1953ko urtarrilaren 5a) gipuzkoar errugbilari ohia da. Club Atlético San Sebastián eta Club de Rugby Cisneros taldeetan aritu ondoren, entrenatzaile bilakatu zen. Bera hautatzaile zelarik lortu zuen Espainiako errugbi selekzioak 1999ko Munduko Koparako sailkatzea. 2014-2022 bitartean, Espainiako Errugbi Federazioko presidentea izan zen.

## Erreferentziak

* ↑ Alduntzin, Koldo. Altuna, Astarloa eta Gallastegi hasieratik. Euskaldunon Egunkaria, 1998ko abenduak 5, berria.eus (Noiz kontsultatua: 2022-12-19).
* ↑ Berastegi, Iñaki. Alfonso Feijoo donostiarrak, Espainiako federazioko presidenteak, dimisioa eman du. Berria, 2022ko apirilak 29, berria.eus (Noiz kontsultatua: 2022-12-19).

## Kanpo estekak

* Datuak: Q4722025
# Alfonso Dubois

Alfonso Dubois Migoya (Bilbo, 1943ko azaroaren 6a) bizkaitar ekonomialari eta irakaslea da.
Deustuko Unibertsitatean zuzenbidea ikasi zuen. Egun nazioarteko ekonomiaren irakaslea da EHUn. Gainera, 1970eko hamarkadan Bolivian eta Nikaraguan izan ondoren, zenbait GKEtan izan da. HEGOA Nazioarteko Lankidetza eta Garapenari Buruzko Ikasketa Institutuaren presidentea, 2007an Ignacio Ellacuría Saria jaso zuen.

## Erreferentziak

* ↑ «El profesor de la UPV Dubois Migoya recibe el premio 'persona vasca cooperante' 2007» El Correo 2008-04-01.
* Datuak: Q5666785
# Alfonso Falero

Alfonso Falero Folgoso (Granada, 1959ko martxoaren 21a) espainiar orientalista da, Salamancako Unibertsitatean irakaslea dena. Niponologo ospetsua, Japoniako pentsamenduan, xintoismoan eta antzinako Japoniako historian aditua da.

## Lan nagusiak

* Aproximación a la cultura japonesa
* Aproximación al shintoísmo
* Ensayos de estética y hermenéutica: Kuki Shuzo
* Aproximación a la literatura clásica japonesa
* Datuak: Q4722029
# Alfonso García

Alfonso García Ortiz (1960ko urriaren 17a -) euskal kirolari ohia da, judotan aritzen zena.
Espainiako txapelduna izan ez ezik, 1984an Olinpiar Jokoetan ere hartu zuen parte, 86 kg baino gutxiagoko kategorian hain zuzen ere.

## Erreferentziak

* ↑ www.sports-reference.com
* ↑ ABC: Las esperanzas españolas están en la tercera plaza
* ↑ Judoaren historioa Euskadin III
* ↑ El País: El yudo español, capacitado para conseguir medallas
* Datuak: Q12253169
# Alfonso García Alonso

Alfonso García Alonso (Barakaldo, 1964ko martxoaren 12a) bizkaitar politikaria da.
EHUn geografia eta historia ikasi zuen. Lanbidez Eusko Jaurlaritzaren funtzionarioa, PSE-EEn sartu zen. 2013an Barakaldoko alkate bihurtu zen Tontxu Rodríguez alderdikidea ordezkatuz. 2015eko hauteskundeetan ezin izan zuen kargua berretsi.

## Erreferentziak

* ↑ (Gaztelaniaz) «Los corruptos caraduras me dan asco y les quiero fuera del PSOE» El Mundo 2014/11/20.
* ↑ (Gaztelaniaz) «Alfonso García, nuevo Alcalde de Barakaldo» Bilbao 24 horas 2013-7-8.
* Datuak: Q63348304
# Alfonso Fanjul

Alfonso Fanjul Fernández (Iruña, Nafarroa Garaia, 1946ko ekainaren 24a) nafar futbolari eta entrenatzaile ohia da. Osasunako jokalari eta entrenatzaile izandakoa.

## Ibilbidea
### Futbolaria

| Taldea | Urtea |
| Osasuna | 1965-1970 |
| Sporting Gijón | 1970-1978 |

### Entrenatzailea

| Kluba | Urtea |
| Osasuna Promesas | 1983-1985 |
| Tudelano | 1991-1992 |

## Kanpo estekak

* Datuak: Q16299091
# Alfonso García Robles

Alfonso García Robles mexikar diplomatikoa eta legegizona (Zamora, Michoacán, 1911ko martxoaren 20a - Mexiko Hiria, 1991ko irailaren 2a). 1939. urtean hasi zen gobernuaren zerbitzuan lanean, eta harrezkero hainbat karguren ardura izan zuen bere esku. 1945. urtean Nazio Batuen sorrerako biltzarrean parte hartu zuen. Besteak beste, bere sorterriaren ordezkari izan zen Suedian (1939-1941), Brasilen (1962-1964), NBEn (1971-1975) eta Genevako Desarmearen Biltzarrean (1977. urtetik aurrera). Mexikoko kanpo politikaren zuzendari orokorra (1941-1946) eta Kanpo Harremanetarako idazkaria (1975-1976) ere izan zen. Latinoamerikako Desnuklearizazioaren Aldeko Batzordearen lehendakari izan zen 1964-1967 bitartean, eta kargu hartan iraun zuen denboran garrantzi handiko hitzarmen bat sinatu zen arma nuklearrak murrizteko (Tlatelolcoko hitzarmena, 1967) eta erabaki zen, 1969an, OPANAL (Latinoamerikan Arma Nuklearrak Galarazteko Erakundea) erakundea sortzea. 1972an Mexikoko Colegio Nacionalen sartu zen eta Mexikoko eta atzerriko beste hainbat erakunde akademikotako kide izan da. 1982an Bakearen Nobel Saria eman zioten, Alva Myrdalekin batera, arma nuklearrak deuseztatzeko egindako lanari esker. Idazlan aipagarriak ditu, besteak beste, La desnuclearización de América Latina (1967, Latinoamerikaren desnuklearizazioa), El Tratado de Tlatelolco (1967, Tlatelolcoko hitzarmena) eta La Asamblea General del Desarme (1979, Desarmerako Batzar Orokorra).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q203843
* Multimedia: Alfonso García Robles / Q203843
# Alfonso Etxeberria Olazabal

Alfonso Etxeberria Olazabal (Azpeitia, 1941) gipuzkoar sindikalista da. ELA-STV sindikatuko idazkari nagusia izendatu zuten 1976. urtean, klandestinitatean egin zuen III. Biltzarrean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12253167
# Admiral Graf Spee

Admiral Graf Spee Deutschland-klaseko "Panzerschiff" bat zen, britainiarrek "poltsikoko gerraontzi" deitzen zutena. Bigarren Mundu Gerran Alemania Naziko Kriegsmarineren parte izan zen. Maximilian von Spee Lehen Mundu Gerrako Almirantearen omenez izendatu zuten ontzia. Almirante hori Ekialdeko Asiako Eskuadroiko komandantea izan zen, eta Coronel eta Falkland uharteetako guduetan egon zena. Reichsmarinewerft ontziolan ezarri zuten gila 1932ko urrian, Wilhelmshavenen, eta 1936ko urtarrilean amaitu. Ontzia Versaillesko Itunak ezarritako gerraontziaren neurriaren 10.000 tona luze mugaren pean zegoen izendatuta, nahiz eta 16.020 tona luzeko kargatze-desplazamendua izan, nabarmen gaindituz ezarritako muga. Admiral Graf Spee eta haren ahizpak 28 zentimetroko sei kanoirekin armatu ziren kanoi hirukoitzeko bi dorretxotan. Edozein gurutzaldi azkar gainditzeko diseinatu ziren. 52 kilometro orduko abiadura maximoak hartzen zituenez, oso itsasontzi gutxik gainditzen zuten bere abiadura Erresuma Batuko eta Frantziako flotetan.
Ontziak bost ez-interbentzioko patruila egin zituen Espainiako Gerra Zibilean, 1936-1938 bitartean, eta Jurgi VI.a erregearen koroatze ekitaldian izan zen 1937ko maiatzean. Admiral Graf Spee Hegoaldeko Atlantikoan zabaldu zen Bigarren Mundu Gerra piztu aurreko asteetan, eta itsas bide komertzialetara mugitu zen gerra deklaratu ondoren. 1939ko irailetik abendura bitartean, gerraontziak bederatzi ontzi hondoratu zituen, guztira 50.089 tona, hiru gurutzaontzi britainiarrek abenduaren 13an Río de la Platako guduan aurre egin baino lehen. Admiral Graf Speek kalte larriak eragin zizkien britainiar ontziei, baina bera ere hondatu egin zen eta Montevideon (Uruguai) porturatu behar izan zuen. Hans Langsdorff itsasontziaren komandanteak, Britainia Handiak goi-mailako eraso bat prestatuko zuela txosten faltsuak ikusirik, ontzia hondoratzea agindu zuen. Ontzia zati batean in situ hondoratu zen, baina ontziaren zati bat ikusgai zegoen uraren gainazalaren gainetik.

## Erreferentziak

* ↑ Pope, 7 orr. .

## Kanpo estekak

* Datuak: Q154115
* Multimedia: Admiral Graf Spee (ship, 1934) / Q154115
# Admiral Scheer

Admiral Scheer Deutschland-klaseko gurutzaontzi astuna izan zen, Bigarren Mundu Gerran Alemania Naziko Kriegsmarinean zerbitzatu zuena. Reinhard Scheer almirantearen omenez zuen ziena, Jutlandeko guduko komandante alemaniarra. Reichsmarinewerft ontziolan eraiki zuten, Wilhelmshavenen, 1931ko ekainean, eta 1934ko azaroan amaitu. Hasieran, Reichsmarinek blindatutako ontzi gisa (Panzerschiff) sailkatu zuen; 1940ko otsailean, alemanek mota horretako beste bi ontziak gurutzaontzi astun gisa birsailkatu zituzten.
Ontzia Versaillesko Itunak ezarritako alemaniar gerraontzietarako gehienezko neurria zuen nominalki, hau da, 10.000 tona luze baina, berez, 15.420 tona luze kargako desplazamendua nabarmen gainditzen zuen. 28 cm-ko sei kanoirekin zegoen armatuta bi arma-dorretxo hirukoitzetan. Admiral Scheer eta haren ahizpak edozein gurutzaontzi erraz gainditzeko diseinatu ziren. 28 lokarriko (53 km/h) gehienezko abiadura zuen, eta beraz Erresuma Batuak eta Frantziak zituzten ontzia ia guztiak baino azkarragoa eta indartsuagoa zen.
Admiral Scheerrek zerbitzu luzea izan zuen Alemaniako itsas-armadan, hasiera batean Espainiako Gerra Zibilean. Bertan, Almeriako bonbardaketan hartu zuen parte. Bigarren Mundu Gerrako lehen operazioak itsasontzi komertzialen ehiza izan zen Ozeano Atlantikoan. Tarte batez Indiako Ozeanoan ere aritu zen. Guztira 113.233 tona merkantzia hondoratu zituen, gerra osoko ontzi kapitalik arrakastatsuena. Alemaniara itzuli zenean, Norvegiara bideratu zuten, Sobietar Batasuneko itsasontziak geldiarazteko. PQ 17 Konboia gelditzeko erasoan hartu zuen parte eta Wunderland operazioa zuzendu zuen, Kara itsasora egindako esplorazio bidaia. 1942an Alemaniara itzuli zen eta entrenamendurako erabili zen 1944ra arte, Sobietar Armadaren aurkako operazioak laguntzeko erabili zenean. Ondoren, Kielera eraman zuten konponketak egiteko 1945eko martxona, baina bertan kalteak izan zituen Erresuma Batuko bonbaketariek hiria bonbardatu zutenean, 1945eko apirilaren 9an. Partzialki hondoratuta, beste zatiak estali ziren Kieleko portua gerraren ostean lurrez bete zenean.

## Erreferentziak

* ↑ (Ingelesez) «Goodreads» Goodreads (Noiz kontsultatua: 2023-10-04).

## Kanpo estekak

* Datuak: Q160712
* Multimedia: Admiral Scheer (ship, 1933) / Q160712
# Administrazio

    Artikulu hau Erakundeetako adiministrazioari buruzkoa da. Administrazio publikoari eta informatikako administratzaileari buruzko adierak dagokien artikuluetan azaltzen dira.
Erakundeetan, administrazioa edo arduralaritza zuzendaritzak bere kudeaketa-jardueran jarritako helburuak lortzeko eta emandako bitartekoak modu eraginkorrenean erabiliz, erakundeko pertsonak, baliabide eta sistemak koordinatu, helburuak lortzeko hartu behar diren erabaki zehatzak hartu eta abiarazi egiten dituen funtzioa edo jarduera da. Horrela, kudekaeta erabaki estrategikoetaz arduratzen den bitarteaz, administrazioa eguneroko zereginetaz arduratzen da, zuzendaritzatik ezarritako politikak eta programak martxan jarriz. Horrela, administrazioaren funtzioa exekutiboa da batik bat, kudeaketan ezarritako irizpideak aplikatuz.

## Kanpo estekak

* Datuak: Q5283295
* Multimedia: Administration / Q5283295
# Administrazio-zuzenbide

Administrazio-zuzenbidea edo zuzenbide administratiboa (latin forman ad "honen ondoan" eta ministrare "gauza komunak kudeatzea") Administrazio Publikoaren edo Herri-Arduralaritzaren antolakuntza, funtzionamendua, botereak eta betebeharrak eta Administrazioaren beste batzuekiko harremanak arautzen duen zuzenbide publikoaren adarra da.

## Administrazio-zuzenbidearen adarrak

Administrazio-zuzenbideak eremu handia arautzen du eta adar hauek ditu:
* Administrazio-zuzenbide organikoa
* Administrazio-zuzenbide funtzionala
* Administrazio-zuzenbide prozesala
* Estatuaren erantzukizuna / Administrazioaren ondare-erantzukizuna
* Udal Zuzenbidea
* Ingurugiro Zuzenbidea
* Hirigintza Zuzenbidea
* Bide Zuzenbidea
* Aduana Zuzenbidea
* Migrazio Zuzenbidea
* Kontratazio Publikoa

## Administrazio-zuzenbidea Espainian

Espainian Administrazio-Zuzenbideak lege asko ditu, baina oinarrizkoak hauek dira:
* 39/2015 Legea, urriaren 1ekoa, Administrazio Publikoen Administrazio Prozedura Erkidearena
* 40/2015 Legea, urriaren 1ekoa, Sektore Publikoaren Araubide Juridikoarena

## Erreferentziak

* ↑ Hitz-elkarteetan, Euskaltzaindiaren arauen arabera.
* ↑ 39/2015 Legea, urriaren 1ekoa, Administrazio Publikoen Administrazio Prozedura Erkidearena. .
* ↑ 40/2015 Legea, urriaren 1ekoa, Sektore Publikoaren Araubide Juridikoarena. .

## Kanpo estekak

* Datuak: Q171251
* Multimedia: Administrative law / Q171251
# Admire (Kansas)

Admire Kansasko hiri bat da. Lyon konderrian kokatua dago. 2010ean 156 biztanle zituen, 0,86 kilometro koadrotan banatuta.

## Ikus, gainera

* Lyon konderria

## Kanpo estekak

* Datuak: Q2400026
# Administrazio publiko

Administrazio publikoa edo herri-administrazioa gobernuen politikak modu exekutiboan betetzen dituzten erakundeen multzoa da. Gobernuek zuzenean kontrolatutako erakundeak eta pertsonalitate juridiko berezia duen beste edozein entitate sartzen da administrazio publikoaren baitan. Edozein esparru geografikotako erakundeak (nazionalak, tokikoak, nazioartekoak) izan daitezke administrazio publikokoak.
Herritarrak eta botere politikoa harremanetan jartzen ditu administrazio publikoak, eta botere legegileak eta botere judizialak ezarritakoak herritarrei helarazten dizkie.
Administrazio publikoak zerbitzu publikoak ematen ditu, funtzionarioen bitartez gehienetan, baina baita beste mota batzuetako langileen bidez ere, eta zenbaitetan, kontratatutako enpresa pribatuetako langileen bidez. Gobernu bakoitzak bere eskumenen arabera eskaintzen ditu zerbitzu horiek, eta oro har, ia beti zerbitzu publikotzat hartzen dira oinarrizko hezkuntza (eskola publikoak), osasuna, gizarte babesa, azpiegiturak, polizia, ingurumenaren babesa eta beste zenbait esparrutako zerbitzuak.

## Erreferentziak

* ↑ Euskalterm: [Europako Tratatuak Hiztegia] [2014] eta [Kontabilitatea eta Auditoretza Hiztegia] [2021]
* ↑ Euskalterm: [Hiztegi terminologikoa] [2007]

## Kanpo estekak

* Datuak: Q31728
* Multimedia: Public administration / Q31728
# Administrazioko idazki

Administrazioko idazkiak dira Administrazioaren baitan erabiltzen diren testu motak. Testu tipologiaren sailkapen ohikoena testuen helburu nagusiari begira egin ohi da. Horrela administrazio testu ohikoenak hauek izan daitezke:
Administrazioko idazkiak :
| Helburua | Agiri-mota |
| Eskatzea | Eskabidea |
| Informazioa ematea | Ofizioa |
| | Gutuna |
| | Jakinarazpena |
| | Iragarkia |
| | Foiletoa |
| | zirkularra |
| | Curriculuma |
| | Prentsarako oharra |
| Eginaraztea | Dekretua |
| | Ebazpena |
| | Agindua |
| Iritzia ematea | Txostena |
| | Artikulua |
| Dei egitea | Bilera deia |
| | Gonbita |
| Egiaztatzea | Ziurtagiria |
| | Akta |

## Erreferentziak

* ↑ IVAPeko estilo liburua. (3. argit. argitaraldia) Herri-Ardularitzaren Euskal Erakundea = Instituto Vasco de Administración Pública 2009 ISBN 84-7777-290-8. PMC 920237316. (Noiz kontsultatua: 2021-04-13).

## Ikus, gainera

* Testu tipologia.
* Zerrenda:Testu tipoak.
# Admiralty tunela

Admiralty tunela (Almirantegoko tunela) Gibraltar azpiko tunela da. Tunela ekialdetik harria ekartzeko egin zen. Bigarren Mundu Gerran, bestetik, tunela operazio zentro baten egoitza izan zen eta Dwight Eisenhowerek bertatik Zuzi Operazioa (Operation Torch) egitea aurreikusi zuen. 2013. urteaz geroztik, operazio gune hori datu instalazio seguruak gordetzeko erabiltzen da.

## Historia

Gibraltarreko itsas armadaren itsasontzi base berria 1893an hasi zen eraikitzen. Bolada batean harria ekialdeko harrobitik txalupaz eramaten zen. Lan hori errazteko Gibraltarreko arrokaren ekialdetik mendebaldera zihoan tunela egin zen, bakarra ezaugarri horrekin. Barrutik, harriak garraiatzeko, bide estuko burdinbide bat egin zen.
Bigarren Mundu Gerran tunela berriro handitu zen eta erdialdera 3.000 metro koadroko eremua prestatu zen, komunikazio zentro bilakatzeko. Aliatuen Komandoko Egoitzako zentroa alde guztietatik etsaien bonbatik babestuta zegoen, arrokaz inguratuta baitzegoen. Dwight Eisenhower-ek Afrika iparraldeko inbasioa, Zuzi Operazioa (Operation Torch) izenekoa, bertatik antolatu zuen. Han zegoen Aliatuen inguruko egoitza nagusia. Ondorioz, Eisenhowerek operazioak agindu ez ezik, britainiarra ez izanik lehenengo pertsona izan zen, berrehun urtetan, Gibraltarren, agintean egon zen pertsona bakarra. Egoitza erabat prestatuta zegoen, aizetzeko instalazioak, elektrizitatea, argiztapena eta komunikazio loturak propioak baitzituen.
Gaur egun, hasieran Vault Technology Services konpainiaren eskuetan zegoen eta orain Continent 8-ak operatzen du bertatik. Gune horretatik on-line jokuaren datuak kontrolatzen dira. Horretarako 3.000 metro karratuko zabalera duen espazioa du, guztia 80 gelatan banatuta. Ez dago publikoarentzat irekita baina posible da mutur batetik bestera ikusteko eta, beraz, tunela nolakoa den behatzeko. Tunelaren mendebaldeko muturratik Queensway-tik sar eta ikus daiteke.

## Erreferentziak

* ↑ https://ecodiario.eleconomista.es/global/noticias/6949251/08/15/Un-tunel-de-Gibraltar-lleno-de-datos-de-jugadores-de-apuestas-online.html
* ↑ https://www.horasur.com/articulo/gibraltar/gibraltar-sigue-siendo-capital-mundial-juego-online-da-empleo-3-000-personas/20150429211835006513.html

## Kanpo estekak

* (Ingelesez):Gibraltarreko tunelak.
* Datuak: Q15498429
* Multimedia: Admiralty Tunnel / Q15498429